એક સાદું ઉદાહરણ લઈએ તો, એપિક બ્રાઉઝરમાં તમે ફેસબુકમાં લોગ-ઇન થતાં પહેલાં એપિક પ્રોક્સિ સુવિધા ઓન કરો તો પછી તમે ભારતમાં હો તો પણ દુનિયાનો બીજો કોઈ દેશ પસંદ કરીને ત્યાંથી લોગ-ઇન થતા હો એવી સ્થિતિ સર્જી શકો છો. પરિણામે ફેસબુક પર તમને ટ્રેક કરનારી બધી કંપની ખોટા રવાડે ચઢી જાય! જોકે આ કારણે ફેસબુક પણ ગોટાળે ચઢે અને તમારા એકાઉન્ટને કોઈ હેક કરવાનો પ્રયાસ કરી રહ્યું હોય એવું પણ એ માની શકે છે.